text: Nu skal vold mod kæresten stoppes
  26 juli 2014 kl. 07.31
  Voldsom Kærlighed er et nyt projekt, der vil arbejde mod vold mellem kærester.
  Rigtig mange unge er voldelige mod deres kæreste.
  - På landplan er der 40.000 unge fyre og piger mellem 16 og 24 år, der udøver vold i deres forhold, og vi prøver at få kontakt til dem, inden de begynder at slå. Det er nemlig sådan, at når de opdager, at de får deres vilje ved at slå, så bliver det værktøjet, siger Katja Faurschou fra Voldsom Kærlighed i Sønderborg til Sønderborg Nyt.
  I Sønderborg er der meget kærestevold, siger tallene fra Sønderborg Kvinde og Krisecenter.
  - Volden, den fysiske, den psykiske og de andre former for vold, kan der sættes ind overfor, hvis udøverne tager imod behandling og det gælder også stalking, siger Katja Faurschou. 
  - Vi skal gerne derhen, hvor de mennesker, der kender en voldelig i omgangskredsen, ganske enkelt beder vedkommende søge hjælp, inden han eller hun ødelægger livet for den, som der holdes af, siger hun.
  Mere om Voldsom Kærlighed via linket nedenunder.
  Voldsom Kærlighed
  